הכתרת אליזבת השנייה

אליזבת חולפת על פני כיסא ההכתרה
טקס ההכתרה של אליזבת השנייה התקיים ב-2 ביוני 1953 במנזר וסטמינסטר בלונדון.<ref></ref> אליזבת השנייה עלתה לכס המלכות בגיל 26 עם מות אביה, ג'ורג' השישי, ב-6 בפברואר 1952, כשהוכרזה כמלכה על ידי המועצות החסויות והמנהלות שלה זמן קצר לאחר מכן. ההכתרה נערכה יותר משנה לאחר מכן בגלל המסורת לאפשר פרק זמן הולם לאבל לאחר מותו של מלך לפני קיום חגיגות כאלו. ההמתנה גם נתנה לוועדות התכנון זמן מספיק כדי לבצע את ההכנות לטקס.<ref name="60facts"></ref> במהלך הטקס, אליזבת נשבעה אמונים למשרתה, נמשחה בשמן קדוש, הולבשה בגלימות ובתכשיטים, והוכתרה למלכת בריטניה, קנדה, אוסטרליה, ניו זילנד, דרום אפריקה, פקיסטן וציילון (כיום סרי לנקה).<ref></ref>

חגיגות התקיימו ברחבי ממלכות חבר העמים הבריטי והונפקה מדליית הנצחה . זו הייתה ההכתרה הבריטית הראשונה ששודרה במלואה בטלוויזיה; מצלמות טלוויזיה לא הורשו להיכנס למנזר במהלך הכתרתם של הוריה ב-1937. ההכתרה של אליזבת הייתה ההכתרה הבריטית הרביעית והאחרונה של המאה ה-20. עלותה הוערכה ב-1.57 מיליון לירות שטרלינג (ששוויים כ-43,427,400 ליש"ט ב-2019).

== הכנות ==
כרטיס ליציעים שהוקמו במסלול התהלוכה למנזר דרך [[כיכר פיקדילי]]
הטקס, שאורכו היה יום אחד, דרש 14 חודשי הכנה: הישיבה הראשונה של ועדת ההכתרה הייתה באפריל 1952,<ref name="Bous74"></ref> בראשות בעלה של המלכה, פיליפ, דוכס אדינבורו.<ref></ref><ref></ref> כמו כן הוקמו ועדות אחרות, כגון הוועדה המשותפת להכתרה והוועד הפועל להכתרה,<ref></ref> שניהם בראשות הדוכס מנורפוק, אשר,<ref></ref> בגלל תפקידו כ, היה האחראי הראשי לאירוע. ההכנות הפיזיות והקישוטים לאורך המסלול היו באחריות דייוויד אקלס, שר העבודה.

הוועדות כללו נציבים עליונים ממלכות אחרות של חבר העמים הבריטי, מה ששיקף את האופי הבין-לאומי של ההכתרה; עם זאת, פקידים ממדינות אחרות של חבר העמים סירבו להזמנות להשתתף באירוע מכיוון שממשלות מדינות אלה ראו בו טקס דתי ייחודי לבריטניה. כפי שאמר אז ראש ממשלת קנדה לואי סן-לורן: "לדעתי ההכתרה היא ההכתרה הרשמית של הריבון כריבון בריטניה. אנו שמחים להשתתף ולחזות בהכתרת הריבון של בריטניה, אך איננו משתתפים ישירים בתפקיד זה."<ref></ref> ועדת ההכתרה הודיעה ביוני 1952 כי ההכתרה תתקיים ב-2 ביוני 1953.<ref name="bousfield"></ref>

נורמן הארטנל הוזמן על ידי המלכה לעצב את התלבושות עבור כל בני משפחת המלוכה, כולל שמלת ההכתרה של אליזבת. עיצובו לשמלה התפתח לתשע הצעות, והגרסה הסופית נבעה ממחקר פרטי שלו ומפגישות רבות עם המלכה: שמלת משי לבנה רקומה בסמלים פרחוניים של מדינות חבר העמים באותה תקופה: שושנת טיודור אנגלית, גדילן סקוטי, כרישה ולשית, תלתן צפון אירי, שיטה אוסטרלית, עלה עץ אדר קנדי, שרך כסוף ניו זילנדי, פרוטיאה דרום אפריקאית, שני פרחי לוטוס המייצגים את הודו וציילון, וחיטה, כותנה ויוטה המייצגים את פקיסטן.<ref></ref>

אליזבת התאמנה לרגל המאורע עם עוזרות הכבוד שלה. סדין שימש במקום רכבת הקטיפה, ומבנה של כיסאות שימש בתפקיד הכרכרה. היא גם חבשה את כתר האימפריה הממלכתי בזמן שעסקה בעסקיה היומיומיים – ליד שולחנה, בשעת התה ותוך כדי קריאת עיתון – כדי שתוכל להתרגל לתחושתו ולמשקלו.<ref name="FE"></ref> אליזבת השתתפה בשתי חזרות מלאות במנזר וסטמינסטר, ב-22 וב-29 במאי,<ref></ref> אם כי כמה מקורות טוענים שהיא השתתפה בחזרה אחת או ב"כמה".<ref></ref><ref></ref> הדוכסית מנורפוק "שיחקה" בדרך כלל את תפקיד המלכה בחזרות.<ref></ref>

סבתה של אליזבת, המלכה מרי, נפטרה ב-24 במרץ 1953, לאחר שהצהירה בצוואתה שמותה לא אמור להשפיע על תכנון ההכתרה, והאירוע התנהל כמתוכנן. עלותו הוערכה ב-1.57 מיליון ליש"ט (כ-41,710,000 ליש"ט בשנת 2019.), שכלל יציעים לאורך מסלול התהלוכה שיכלו להכיל 96,000 איש, שירותים, קישוטי רחוב, תלבושות והשכרות כלי רכב.<ref></ref>

== האירוע ==
[[תוכנייה להכתרת המלכה אליזבת השנייה.]]
טקס ההכתרה של אליזבת השנייה פעל לפי דפוס דומה להכתרות המלכים והמלכות שלפניה, שנערכו גם הם במנזר וסטמינסטר, והיו מעורבים בהם אנשי האצולה של הממלכה ואנשי הדת של הכנסייה האנגליקנית. עם זאת, עבור המלכה החדשה, כמה חלקים של הטקס היו שונים באופן ניכר.

=== שידור ===
מיליונים ברחבי בריטניה צפו בהכתרה בשידור חי בשירות הטלוויזיה של ה-BBC, ורבים רכשו או שכרו מכשירי טלוויזיה במיוחד לאירוע. ההכתרה הייתה הראשונה ששודרה במלואה בטלוויזיה, כשמצלמות ה-BBC לא הורשו להיכנס למנזר וסטמינסטר בזמן הכתרתם של הוריה ב-1937, ושידרו רק את התהלוכה שבחוץ.<ref></ref> דיון לא קטן נערך בנושא בקבינט הבריטי, כשראש הממשלה וינסטון צ'רצ'יל התנגד לרעיון, אך אליזבת התעקשה שהאירוע יתקיים בפני מצלמות הטלוויזיה,<ref name="HistUK"></ref> כמו גם אלו המצלמות בטכנולוגיית תלת מימד ניסיונית.<ref name="N1130"></ref> האירוע גם צולם בצבע, בנפרד משידור הטלוויזיה בשחור-לבן של ה-BBC, וצפו בו בממוצע 17 אנשים בכל טלוויזיה קטנה.<ref></ref><ref></ref>

ההכתרה של אליזבת הייתה גם האירוע העולמי הגדול הראשון ששודר באופן בין-לאומי בטלוויזיה. כדי לוודא שהקנדים יוכלו לצפות בטקס באותו יום, הטיס האינגליש אלקטריק קנברה הקלטות של הטקס שצולמו על ידי ה-BBC מעבר ל כדי שיובאו לשידור על ידי תאגיד השידור הקנדי (CBC), הטיסות הראשונות ללא עצירות בין הממלכה המאוחדת וקנדה היבשתית. בגוס ביי, לברדור, קבוצת הסרטים הראשונה הועברה למטוס קרב CF-100 של חיל האוויר המלכותי הקנדי להמשך הטיסה למונטריאול. בסך הכל, שלוש טיסות כאלה בוצעו תוך כדי ההכתרה.<ref name="CBC2"></ref> למחרת, הסרט הוטס מערבה ל. הסרט לווה על ידי המשטרה הרכובה המלכותית של קנדה למעבר גבול קשת השלום, שם הוא לווה לאחר מכן על ידי סיירת מדינת וושינגטון לבלינגהאם, שם הוצג כשידור הפתיחה של KVOS-TV, תחנה חדשה שהאות שלה הגיע ליבשת התחתית של קולומביה הבריטית, מה שאיפשר גם לצופים שם לראות גם את ההכתרה, אם כי באיחור של יום אחד.

רשתות הטלוויזיה בארצות הברית, NBC ו-CBS, ביצעו סידורים דומים להטסת סרטים לארצות הברית שיובאו לשידור באותו יום, אך השתמשו במטוסים איטיים יותר. רשת ABC, שהתקשתה אז כלכלית מול מתחרותיה, שידרה את שידורי ה-CBC, כששידרה את האות באוויר מתחנת טורונטו של ה-CBC והזינה את הרשת מהסניף שלה בבאפלו, ניו יורק, וכתוצאה מכך, הקדימה את שתי הרשתות האחרות ביותר מ-90 דקות ובעלות נמוכה משמעותית.

אף על פי שעדיין לא היה לה שירות טלוויזיה מלא, הסרט גם נשלח לאוסטרליה על סיפון מטוס נוסעים של קוואנטס, שהגיע לסידני בזמן שיא של 53 שעות ו-28 דקות.<ref></ref> מספר הצופים העולמי בהכתרה בטלוויזיה נאמד בכ-277 מיליון בני אדם.<ref></ref>

בישראל, הטקס שודר ברדיו, בידי מספר שדרים ישראלים, ששהו בלונדון.

=== התהלוכה ===
כרזת משי שהוצגה במנזר וסטמינסטר ובה [[בירית מוכתרת והאותיות EIIR]]
לאורך מסלול שלאורכו מלחים, חיילים ואנשי אוויר מרחבי האימפריה הבריטית וחבר העמים,<ref>כולל 856 נציגים של צבא קנדה, הצי המלכותי הקנדי וחיל האוויר המלכותי הקנדי.</ref> עברו אורחים ופקידים בתהלוכה לפני כ-3 מיליון צופים שנאספו ברחובות לונדון, שחלקם לנו במקום הצפייה שלהם כדי להבטיח את מקומם באירוע, ואחרים ישבו בטריבונות שנבנו במיוחד לאורך המסלול. יותר מ-200 מיקרופונים הוצבו לאורך מסלול התהלוכה ובמנזר וסטמינסטר, והם אוישו על ידי כ-750 שדרנים ששידרו ב-39 שפות.

התהלוכה כללה מונרכים זרים וראשי מדינות שנסעו למנזר וסטמינסטר בכרכרות שונות.<ref name="BBCOTD"></ref> הכרכרה המלכותית הראשונה עזבה את ארמון בקינגהאם ועברה במורד המאל, שהיה מלא בדגלים מתנופפים וקהל מעודד. אחריו הגיעה כרכרת המדינה האירית שנשאה את המלכה האם אליזבת, שענדה את כתרה הנושא את היהלום קוהינור. המלכה אליזבת השנייה המשיכה דרך לונדון מארמון בקינגהאם, דרך כיכר טרפלגר, ולכיוון המנזר בכרכרת המדינה המוזהבת. מחוברת לכתפיות שמלתה, המלכה לבשה את גלימת המדינה, כחמישה וחצי מטרים של גלימת קטיפה ארוכה ארוגה ביד מרופדת בפרוות הרמין קנדי, שדרשה את עזרתן של השושבינות שלה לנשיאה.

תהלוכת החזרה עברה במסלול שארך כ-8 קילומטרים, דרך וייטהול, כיכר טרפלגר, פאל מאל, פינת הייד פארק, מארבל ארץ', כיכר אוקספורד, ולבסוף במורד המאל לארמון בקינגהאם. 29,000 אנשי שירות מבריטניה וממדינות חבר העמים צעדו בתהלוכה שארכה כ-3 קילומטרים ו-45 דקות לעבור כל נקודה נתונה. 15,800 נוספים עמדו לאורך המסלול.<ref>Arlott, John and others (1953) Elizabeth Crowned Queen, Odhams Press Limited (pp. 15–25)</ref> את המצעד הובילו קולונל בורוז מצוות משרד המלחמה וארבע להקות גדוד. אחר כך הגיעו הכוחות הקולוניאליים, אחר כך חיילים ממלכות חבר העמים, ואחריהם חיל האוויר המלכותי, הצבא הבריטי, הצי המלכותי, ולבסוף חטיבת משק הבית.<ref></ref> מאחורי הכוחות הצועדים הייתה תהלוכת כרכרות בראשות שליטי מדינות החסות הבריטיות, כולל המלכה סאלוטה טופו השלישית מטונגה, ראשי ממשלות חבר העמים, הנסיכים והנסיכות של משפחת המלוכה ואליזבת המלכה האם. כשלפניו ראשי הכוחות המזוינים של בריטניה רכובים על סוסים, כרכרת המדינה המוזהבת לוותה על ידי צבא המשמר וחיל הפרשים, ואחריו הגיעו עוזרי המלכה.<ref>London Gazette pp. 6264–6270</ref> לתהלוכה נדרשו כל כך הרבה כרכרות עד שנאלצו להשאיל כמה מאולפני אלסטרי.<ref>Strong 2005, pp. 453</ref>

לאחר סיום התהלוכה, משפחת המלוכה הופיעה על המרפסת של ארמון בקינגהאם כדי לצפות במטס.<ref>Strong 2005, pp. 449-450</ref> המטס עבר שינוי ביום בגלל מזג האוויר, אך חוץ מזה התקיים כמתוכנן. 168 מטוסי קרב טסו מעליהם בשלוש דיוויזיות בהפרש של שלושים שניות, בגובה של 1,500 רגל (כ-457 מטרים).<ref name="belfast-flypast"></ref>

=== אורחים ===
הכיסאות ששימשו בהכתרה
לאחר שהיה סגור מאז הצטרפות המלכה להכנות להכתרה, מנזר וסטמינסטר נפתח בשעה 6 בבוקר ביום ההכתרה לכ-8,000 האורחים שהוזמנו מרחבי חבר העמים הבריטי;<ref></ref> אישים בולטים יותר, כגון בני משפחתה של המלכה, אנשי מלוכה זרים, האצולה של הממלכה המאוחדת, ראשי מדינות, חברי פרלמנט מבתי המחוקקים השונים של המלכה<ref></ref> והמלכה סאלוטה מטונגה.<ref></ref> הגנרל ג'ורג' מרשל, מזכיר המדינה של ארצות הברית שיישם את תוכנית מרשל, מונה ליושב ראש המשלחת האמריקאית להכתרה והשתתף בטקס יחד עם רעייתו, קתרין.<ref></ref>

אורחים שישבו על שרפרפים יכלו לרכוש את השרפרפים שלהם לאחר הטקס, כשהרווחים הועברו לכסות את עלות ההכתרה.<ref></ref>

=== הטקס ===
לפני המלכה הגיע למנזר וסטמינסטר כתר אדוארד הקדוש, שנישא למנזר על ידי הלורד המנהל העליון של אנגליה, אנדרו קנינגהם מהינדהופ, שלצדו שני עמיתים אחרים, בעוד הארכיבישופים והבישופים העוזרים של הכנסייה האנגליקנית המתינו מחוץ לדלת המערבית הגדולה לבואה של המלכה אליזבת השנייה. כשהיא הגיעה בערך בשעה 11:00, היא גילתה שהחיכוך בין הגלימות שלה והשטיח גרם לה לקושי להתקדם, והיא אמרה ל, ג'פרי פישר, "תתחיל!" לאחר שהלכה, התהלוכה, שכללה את הנציבים העליונים השונים של חבר העמים הנושאים כרזות הנושאות את הסמלים של מדינותיהם,<ref name="Bous78"></ref> עברה בתוך המנזר, במעלה המעבר המרכזי ודרך המקהלה אל הבמה, בזמן שהמקהלות שרו "שמחתי", פסוקים 1–3, 6 ו-7 של תהילים קכ"ב עם לחן מאת סר הוברט פארי.<ref name="ALL"></ref> בזמן שאליזבת התפללה ולאחר מכן התיישבה על כיסא האחוזה מדרום למזבח, הבישופים נשאו את האביזרים הדתיים – הביבליה, הפאטן והגביע - והעמיתים המחזיקים בהכתרה מסרו אותם לארכיבישוף מקנטרברי, שבתורו העביר אותם לדיקן מווסטמינסטר, אלן קמפבל דון, כדי להציב אותם על המזבח.<ref></ref>

לאחר שעברה לעמוד בפני כס אדוארד הקדוש, אליזבת פנתה, בעקבות פישר, יחד עם הלורד צ'נסלור (גאווין סימונדס), לורד צ'מברלין הגדול (ג'ורג' צ'למונדלי), לורד המשטרה הגדול (אלן ברוק) והרוזן המרשל (ברנרד פיצאלאן-הווארד, הדוכס מנורפוק), כולם בראשות האחראי על הסמלים של מסדר הבירית ג'ורג' בליו. הארכיבישוף מקנטרברי שאל את הקהל לכל כיוון של המצפן בנפרד: "אדונים, אני מציג בפניכם את המלכה אליזבת, המלכה הבלתי מפוקפקת שלכם: אי לכך שכולכם באתם היום לעשות מחווה ושירות, האם אתם מוכנים לעשות אותו הדבר?" והקהל ענה "אלוהים, נצור את המלכה אליזבת!" בכל פעם,<ref></ref> ולאחר מכן המלכה קדה בתמורה.

לאחר שהתיישבה שוב על כיסא האחוזה, אליזבת נשבעה את שבועת ההכתרה, שנוהלה על ידי הארכיבישוף מקנטרברי. היא נשבעה למשול בכל אחת ממדינותיה על פי החוקים והמנהגים שלה, לקיים חוק וצדק ברחמים, לקיים את הפרוטסטנטיות בבריטניה, להגן על הכנסייה האנגלית ולשמר את הבישופים והכמורה שלה. היא המשיכה למזבח שם אמרה, "את הדברים שהבטחתי כאן, אקיים ואשמור. אז עזור לי אלוהים", לפני שנישקה את התנ"ך והכנסייה את מדריך הסימנים המלכותי לשבועה כשהתנ"ך הוחזר לדיקן מווסטמינסטר.<ref></ref> לאחר מכן לקח אותו מנחה האספה הכללית של הכנסייה של סקוטלנד, ג'יימס פיט-ווטסון, הגיש אותו שוב לאליזבת, ואמר:

אליזבת החזירה את הספר לפיט-ווטסון, שהחזיר אותו לדיקן מווסטמינסטר.<ref></ref>
[[כתר אדוארד הקדוש, גלובוס הריבון, השרביט עם הצלב, השרביט עם היונה וטבעת ההכתרה, כולם חלק מתכשיטי הכתר של הממלכה המאוחדת]]
לאחר מכן נערך טקס הקודש, הכולל תפילות הן של הכמורה והן של אליזבת, ופישר ביקש, "הו אלוהים... הענק למשרתתך זו, אליזבת, מלכתנו, את רוח החוכמה והממשל, שבהיותה מסורה לך בכל לבה, היא תוכל לשלוט בחוכמה רבה, שבזמנה תוכל הכנסייה שלך להיות בטוחה, והמסירות הנוצרית תוכל להמשיך בשלום", לפני קריאת קטעים שונים מאיגרת פטרוס הראשונה, תהילים והבשורה על-פי מתי.<ref></ref> אליזבת נמשחה אז כשהמקהלה שרה את "צדוק הכהן"; התכשיטים של המלכה ושכמיית הארגמן הוסרו על ידי לורד אנקסטר והגבירה אשר על הגלימות, הדוכסית מדבונשייר, והיא לבשה רק שמלת פשתן לבנה פשוטה שעוצבה גם על ידי הארטנל כדי לכסות לחלוטין את שמלת ההכתרה. המלכה עברה לשבת בכס אדוארד הקדוש, שם פישר, בסיוע הדיקן מווסטמינסטר, עשה צלב על מצחה, ידיה וחזה בשמן קדוש עשוי מאותו בסיס ששימש בהכתרת אביה. לבקשתה, טקס המשיחה לא שודר בטלוויזיה.<ref></ref>

מהמזבח העביר הדיקן ללרוד צ'מברלין הגדול את הדורבנים, שהוגשו לאליזבת ולאחר מכן הונחו בחזרה על המזבח. לאחר מכן נמסרה חרב המדינה לאליזבת, שלאחר תפילה שנאמרה על ידי פישר, הניחה אותה בעצמה על המזבח, והאציל שהחזיק בה קודם לכן לקח אותה בחזרה לאחר ששילם סכום של 100 שילינג.<ref></ref> לאחר מכן עוטרה אליזבת בארמילים (צמידים), הצעיף המלכותי, הגלימה המלכותית וגלובוס הריבון. לאחר מכן היא ענדה את טבעת ההכתרה ושרביט אדוארד הקדוש (השרביט עם הצלב) על יד ימינה ולקחה בידה השמאלית את שרביט היושר והרחמים (השרביט עם היונה), והוכתרה על ידי הארכיבישוף מקנטרברי, כשהקהל קרא "אלוהים נצור את המלכה!" שלוש פעמים ברגע המדויק שכתר אדוארד הקדוש נגע בראשה של המונרכית. הנסיכים והאצילים התאספו ואז חבשו את נזריהם ומטח כבוד של 21 תותחים נורה ממצודת לונדון.<ref></ref>

עם הקראת הברכה, עברה אליזבת לכס המלכות והארכיבישוף מקנטרברי וכל הבישופים נשבעו לה אמונים, ולאחר מכן, בזמן שהמקהלה שרה, האצולה של הממלכה המאוחדת – בראשות בעלה של אליזבת, דודה הנסיך הנרי, דוכס גלוסטר ובן דודה הנסיך אדוארד, דוכס קנט - כל אחד המשיך, לפי סדר הקדימות, לחלוק לה כבוד ונאמנות אישית. לאחר בני המשפחה המלכותית, חמשת האצילים הבכירים ביותר, אחד מכל דרגה, נשבעו אמונים בשם השכבה שלהם למלכה: דוכס נורפוק בשם הדוכסים, המרקיז האנטלי בשם המרקיזים, הרוזן שרוסברי בשם הרוזנים, ארבתנוט בשם הוויקונטים ומובריי בשם הברונים.<ref>https://www.youtube.com/watch?v=52NTjasbmgw starting at 1:44:20.</ref>

כשהברון האחרון סיים את שבועתו, האספה צעקה "אלוהים נצור את המלכה אליזבת. תחי המלכה אליזבת. מי יתן והמלכה תחיה לנצח!"<ref></ref> לאחר שהסירה את כל התכשיטים המלכותיים שלה, אליזבת כרעה ברך ולקחה את ספר הקודש, כולל וידוי כללי ומחילה, ויחד עם הקהילה, קראה את תפילת האדון.<ref></ref>

כעת, כשהיא עונדת את כתר האימפריה הממלכתי ומחזיקה את השרביט עם הצלב וגלובוס הריבון, וכשהאורחים שנאספו שרו "אלוהים נצור את המלכה", אליזבת עזבה את מנזר וסטמינסטר דרך את הדלת המערבית הגדולה.

=== מוזיקה ===
הופעה במרפסת ארמון בקינגהאם לאחר ההכתרה
אף על פי שרבים הניחו שהממונה על המוזיקה המלכותית, סר ארנולד באקס, יהיה מנהל המוזיקה להכתרה, הוחלט במקום זאת למנות את נגן העוגב ואמן המקהלות במנזר, ויליאם מק'קי, שהיה אחראי על המוזיקה בחתונה המלכותית של המלכה ב-1947. מק'קי כינס ועדה מייעצת עם סר ארנולד באקס וסר ארנסט בולוק, שניהלו את המוזיקה בהכתרה הקודמת.<ref></ref>

בכל הנוגע לבחירת המוזיקה, המסורת דרשה ש"צדוק הכהן" של הנדל ו"שמחתי" של פארי יכללו בין המזמורים. יצירות מקהלה נוספות שנכללו היו ההמנון האנונימי מהמאה ה-16 "תשמח באלוהים תמיד" ו"אתה תשמור אותו בשלווה מושלמת" של סמואל סבסטיאן וסלי. מסורת נוספת הייתה שיצירות חדשות יוזמנו מהמלחינים המובילים באותו זמן: רייף וון ויליאמס הלחין מוטט חדש בשם "הו, טעם וראה", ויליאם וולטון הלחין רקע לטה דאום, והמלחינה הקנדית הילי וילן כתבה המנון בשם "הו אלוהים המושל שלנו".<ref></ref> תוכננו ארבעה יצירות תזמורת חדשות: ארתור בליס הלחין את "תהלוכתי", וולטון את "הגלובוס והשרביט", וארנולד באקס את "מארש ההכתרה". בנג'מין בריטן הסכים להלחין יצירה, אבל חלה בשפעת ונאלץ להתמודד עם שיטפונות באזור מגוריו, כך שהוא לא היה יכול לכתוב את המנגינה לאירוע. "מארש ההוד והנסיבות" מספר 1 ברה מז'ור של אדוארד אלגר הושמע מיד לפני המארש של באקס בסיום הטקס.<ref name="Wilkinson 2011 28"></ref> חידוש שנערך לפי הצעתו של וון ויליאמס, היה הכללת שיר הלל בו יכלה הקהילה להשתתף. הצעה זו גררה מחלוקת ולא נכללה בתוכנית עד שאליזבת עצמה התוודעה להצעה ותמכה בה. וון ויליאמס כתב עיבוד משוכלל למזמור המטרי המסורתי, "המאה הישנה", שכלל תרועות חצוצרה צבאיות והושר לפני ספר הקודש.<ref></ref> גורדון ג'ייקוב כתב עיבוד מקהלה ל"אלוהים נצור את המלכה", גם הוא כלל תרועות חצוצרה.<ref></ref>

המקהלה להכתרה הייתה שילוב של המקהלות של מנזר וסטמינסטר, קתדרלת סנט פול, הקפלה המלכותית וקפלת סנט ג'ורג'. בנוסף לאותן מקהלות מבוססות, בית הספר המלכותי למוזיקת כנסייה ערך מבחנים כדי למצוא עשרים בנים השרים סופרן ממקהלות כנסיות קהילתיות המייצגות את האזורים השונים של הממלכה המאוחדת. יחד עם תריסר סופרנואים שנבחרו ממקהלות קתדרלות בריטיות שונות, הנערים שנבחרו בילו את החודש שקדם להכתרה בחזרות בארמון אדינגטון.<ref></ref> ההרכב הסופי של המקהלה כלל 182 סופרנואים, 37 אלטים, 62 טנורים ו-67 בסים, כולם בנים. התזמורת, שמנתה 60 נגנים, כללה את החברים המובילים בתזמורות הסימפוניות וההרכבים הקאמריים הבריטיים. כל אחד מ-18 הכנרים, ובראשם פול בירד, היה כנר ראשי של תזמורת גדולה או להקה קאמרית. המנצח היה סר אדריאן בולט, שניצח על התזמורת גם בהכתרה הקודמת.<ref></ref>

== חגיגות, אנדרטאות ותקשורת ==
בול אוסטרלי שהוצא לכבוד הכתרת המלכה אליזבת השנייה]]
בכל רחבי מחוזות המלכה, מדינות חבר העמים, ובחלקים אחרים של העולם, נערכו חגיגות הכתרה. מדליית ההכתרה של המלכה אליזבת השנייה הוענקה לאלפי נמענים ברחבי מחוזות המלכה ובקנדה, ניו זילנד, דרום אפריקה והממלכה המאוחדת הונפקו מטבעות הנצחה.<ref></ref> שלושה מיליון מדליוני הכתרה מארד הוזמנו על ידי ממשלת קנדה, הוטבעו על ידי המטבעה המלכותית הקנדית וחולקו לתלמידי בתי ספר ברחבי המדינה. החלק הקדמי של המטבעות הציג את דמותה של אליזבת והצד האחורי את הקיצור המלכותי של המלכה (EIIR) מעל המילה CANADA, מוקפים על ידי הכיתוב ELIZABETH II REGINA CORONATA MCMLIII.<ref></ref>

כמו בהכתרתו של ג'ורג' השישי, בלוטים מאלונים בפארק וינדזור הגדול, ליד טירת וינדזור, נשלחו ברחבי חבר העמים ונשתלו בפארקים, בשטחי בתי ספר, בבתי קברות ובגנים פרטיים כדי לגדול למה שמכונה "אלונים מלכותיים" או "אלוני הכתרה".<ref></ref>
ממלכה המאוחדת}} לכבוד הכתרת המלכה אליזבת השנייה
בלונדון אירחה המלכה ארוחת צהריים של הכתרה, שעבורה הומצא המתכון של עוף ההכתרה,<ref></ref> ומופע זיקוקים הועלה מעל רציף ויקטוריה. יתר על כן, מסיבות רחוב נערכו ברחבי הממלכה המאוחדת. טורניר הכדורגל גביע ההכתרה נערך בהאמפדן פארק, גלאזגו במאי, ושבועיים לפני ההכתרה, מגזין הספרות לילדים "קולינס מגזין" מיתג את עצמו מחדש כ"אליזבתני הצעיר".<ref></ref> חדשות כי אדמונד הילרי וטנזינג נורגיי הגיעו לפסגת האוורסט הגיעו לממלכה המאוחדת ביום ההכתרה של אליזבת, מה שכונה "מתנת הכתרה למלכה החדשה".<ref></ref> בחודש שלאחר מכן התקיימה תצוגת ראווה מעל נהר התמזה כמחוות הכתרה למלכה.<ref></ref>
עצים ליד [[מונמות' בדרום ויילס, נטועים בצורת האותיות ER (אליזבת רג'ינה) לכבוד הכתרת המלכה אליזבת השנייה]]
מפגנים צבאיים, מרוצי סוסים, תהלוכות ותצוגות זיקוקים נערכו בקנדה. המושל הכללי של המדינה, וינסנט מאסי, הכריז על היום כחג לאומי וניהל את החגיגות בגבעת הפרלמנט באוטווה, שם שודר נאום ההכתרה של המלכה והתקן המלכותי האישי שלה הוטס ממגדל השלום.<ref name="McCreery50"></ref><ref></ref> מאוחר יותר, נערך קונצרט פומבי בגבעת הפרלמנט והמושל הכללי אירח נשף באחוזת רידו.<ref name="McCreery50" /> בניופאונדלנד, 90,000 קופסאות של ממתקים חולקו לילדים, חלקן נמסרו על ידי חיל האוויר המלכותי הקנדי, ובקוויבק, 400,000 איש חגגו במונטריאול, כ-100,000 בפארק ז'אן-מאנס בלבד. מופע רב-תרבותי הוצג במתחם התערוכות בטורונטו וב הקהילה הסינית ביצעה ריקוד אריות ציבורי.<ref></ref> בחצי האי קוריאה, חיילים קנדים ששירתו במלחמת קוריאה ירו ביום זה פגזי עשן ב, אדום, כחול ולבן, לעבר האויב, ושתו רום.

== אירועים מאוחרים ==
=== סקירת ההכתרה של הצי ===
ספינות מלחמה מ[[שוודיה (מימין) וברית המועצות בסקירת הצי]]
ב-15 ביוני 1953, המלכה השתתפה בסקירת הצי בספיטהד, מול החוף בפורטסמות'. בפיקודו של האדמירל סר ג'ורג' קריזי היו 197 ספינות מלחמה של הצי המלכותי, יחד עם 13 ממדינות חבר העמים ו-16 של ציים זרים, וכן ספינות ייצוגיות של צי הסוחר הבריטי וציי הדייג.<ref></ref> בסקירה נכחו יותר ספינות מאשר בסקירת ההכתרה של 1937, אם כי שליש מהן היו פריגטות או ספינות קטנות יותר. יחידות הצי המלכותי הגדולות כללו את אוניית המערכה האחרונה של בריטניה, אה"מ ואנגארד, ארבע ספינות צי ושלוש נושאות מטוסים קלות. הצי המלכותי האוסטרלי והצי המלכותי הקנדי כללו כל אחד נושאת מטוסים קלה ביחידותיהם, סידני ו- מגניפיסנט.<ref></ref>

המלכה ומשפחת המלוכה החלו לסקור את קווי הספינות שעגנו ב-15:30, והשתמשו בפריגטה אה"מ סורפרייז כיאכטה מלכותית.<ref name="cloudobservers"></ref> הספינה עגנה בחזרה ב-17:10. לאחר מכן חלף מטס של זרוע האוויר של הצי, בו השתתפו 40 טייסות אוויר של חיל הים, כאשר 327 מטוסים טסו מארבע תחנות אוויר. המערך הונהג על ידי אדמירל משנה וולטר קוצ'מן שהטיס דה הבילנד ומפייר.<ref></ref> לאחר שהמלכה עברה לוואנגארד לארוחת ערב, היום הסתיים בהארת הספינות ומופע זיקוקים.<ref name="cloudobservers" />

=== תכשיטי הכתר של סקוטלנד ===
[[כתר סקוטלנד]]
במהלך ביקור בן שבוע בסקוטלנד, ב-24 ביוני 1953, השתתפה המלכה בטקס חגיגת הודיה לאומית בקתדרלת סנט ג'יילס שבאדינבורו, במהלכו הוענקו לה באופן חגיגי את תכשיטי הכתר של סקוטלנד.<ref name="royal_household"></ref> בעקבות תהלוכת כרכרה בעיר בליווי החברה המלכותית של קשתים,<ref name="qbgsrca"></ref> בטקס, בראשות מנחה האספה הכללית של הכנסייה של סקוטלנד, ג'יימס פיט-ווטסון, השתתפה קהילה של 1,700 איש מכל חלק בחברה הסקוטית.<ref name="royal_household" /> שיא האירוע היה הצגת התכשיטים, שקיבלה המלכה מדיקן הגדילן, צ'ארלס וור, ולאחר מכן העבירה את כתר סקוטלנד לדוכס מהמילטון, את חרב המדינה לרוזן יום, ואת השרביט לרוזן מקרופורד ובלקרס.<ref></ref> זו הייתה הפעם הראשונה שהטקס הזה נערך מאז 1822 במהלך ביקורו של המלך ג'ורג' הרביעי.<ref name="qbgsrca" />

בזמן הטקס המלכה הייתה לבושה ב"בגדי יום" עם תיק יד, ולא בגלימות טקסיות, מה שהעיתונות הסקוטית תפסה כהקלה בכבודה של סקוטלנד.<ref></ref> ההחלטה לא להתלבש באופן רשמי התקבלה על ידי המזכיר הפרטי של הריבון, סר אלן לסלס, וסר אוסטין סטרוט, עובד מדינה בכיר במשרד הפנים. בציור הרשמי של הטקס, שצייר סטנלי קורסיטר, הושמט התיק הפוגע בכוונה.<ref>Hennessy 2007, Ch. 5</ref>

=== מסקר ההכתרה של חיל האוויר המלכותי ===

ב-15 ביולי 1953, המלכה השתתפה בסקירה של חיל האוויר המלכותי בבסיס חיל האוויר אודיהם בהמפשייר.<ref></ref> החלק הראשון של הסקירה היה צעדה שלוותה על ידי נציגים המייצגים את הפיקודים השונים של חיל האוויר המלכותי, בהובלת פיקוד המפציצים, ואחריו ארבעה מטוסי דה הבילנד ונום של ממסד הקרב המרכזי שכתבו את הסימן המלכותי (EIIR) בכתב שחקים. לאחר ארוחת הצהריים סיירה המלכה במכונית פתוחה בין שורות של כ-300 מטוסים שהיו מסודרים בתצוגה סטטית. היא חזרה לאזור המרכזי למטס של 640 מטוסים בריטים וממדינות חבר העמים, מתוכם 440 מטוסי סילון. את המטס הוביל מסוק בריסטול סיקמור שגרר את נס חיל האוויר המלכותי, בעוד שהמטוס האחרון היה אב טיפוס של סופרמרין סוויפט. לבסוף, ארס הכותב שחקים איית את המילה "vivat" ("לחיי!").<ref></ref>

ב-15 ביוני סקרה המלכה את מסקר ההכתרה של הצי המלכותי.

== ראו גם ==
* אליזבת השנייה, מלכת הממלכה המאוחדת
* הכתרת מלכי בריטניה
* יובל הפלטינה למלכות אליזבת השנייה
* יובל היהלום למלכות אליזבת השנייה
* מותה של אליזבת השנייה
*הכתרת צ'ארלס השלישי וקמילה

== קישורים חיצוניים ==

* [http://www.oremus.org/liturgy/coronation/cor1953b.html מסדר השירות של הכתרת המלכה אליזבת השנייה]
* [http://www.cbc.ca/archives/categories/society/the-monarchy/canadas-new-queen/coronation-of-queen-elizabeth-ii.html יומן חדשות על ההכתרה]
* [http://ssa.nls.uk/search.cfm?search_term=coronation&search_fields=6&search_join_type=AND&search_fuzzy=yes&subject=&location=&personality=&genre=&series=&fiction=&colour=&sound=&year_from=1953&year_to=1953&decade=&videos_only=1&search_mode=Advanced&submit=Search+%3E%3E%3E סרטונים מהחגיגות]
* [http://www.nfb.ca/film/canada_at_coronation/ קנדה בהכתרה (1953)]
* [https://www.youtube.com/watch?v=f9g6h1YpZBQ מודל ההכתרה מסייע לאדריכלים (1952)]
* [https://www.youtube.com/watch?v=M5LL8xM85lA אליזבת היא מלכה (1953)]
* [https://www.royal.uk/50-facts-about-queens-coronation-0 50 עובדות על הכתרת המלכה], העמוד המלכותי

== הערות שוליים ==

הכתרת אליזבת השנייה
קטגוריה:מנזר וסטמינסטר
קטגוריה:אליזבת השנייה
קטגוריה:המלוכה הבריטית
קטגוריה:המלוכה הקנדית
קטגוריה:המלוכה האוסטרלית
קטגוריה:המלוכה הניו זילנדית
קטגוריה:1953 בממלכה המאוחדת